open-index/open-wikipedia-markdown huggingface dataset:
கூடலூர் பல்கண்ணனார்

**கூடலூர் பல்கண்ணனார்** சங்ககாலப் புலவர்களில் ஒருவர். அவரது பாடல் ஒன்றே ஒன்று நற்றிணை 200 எண் கொண்ட பாடலாகச் சங்கநூல் தொகுப்பில் அமைந்துள்ளது.

## நற்றிணைப் பாடல்
  “கண்ணி கட்டிய கதிர அன்ன
   ஒண் குரல் நொச்சித் தெரியல் சூடி
   யாறு கிடந்தன்ன அகல் நெடுந் தெருவில்
   சாறு என நுவலும் முது வாய்க் குயவ
   ஈதும் ஆங்கண் நுவன்றிசின் மாதோ
   ஆம்பல் அமன்ற தீம் பெரும் பழனத்துப்
   பொய்கை ஊர்க்குப் போவோய்ஆகி
   கை கவர் நரம்பின் பனுவல் பாணன்
   செய்த அல்லல் பல்குவ வை எயிற்று
   ஐது அகல் அல்குல் மகளிர் இவன்
   பொய் பொதி கொடுஞ் சொல் ஓம்புமின் எனவே.” நற்றிணை - 200

## வழக்கம்
திருவிழா - ஊரில் நடக்கப்போகும் திருவிழாவை மட்பாண்டம் செய்யும் குயவன் தெருத்தெருவாகச் சென்று அறிவிப்பான். அப்போது அவன் நொச்சிப் பூ மாலை அணிந்திருப்பான்.

* திணை - மருதம்

## செய்தி
அப்பாடல் தரும் செய்தி யாதெனில்,தலைவன் பரத்தையிடம் இருந்துவிட்டு இல்லம் மீளப் பாணனைத் தூது அனுப்புகிறான். பாணன் யாழை மீட்டிக்கொண்டு வந்து தலைவன் வரவைத் தலைவிக்குத் தெரிவிக்கிறான். அப்போது தலைவன் பரத்தையை அறியான் என்று பொய்யும் கூறுகிறான்.

தலைவி பாணனுக்குக் கேட்கும்படி ஊர்த் திருவிழாவை அறிவிக்கும் குயவனிடம் கூறுகிறாள். 'குயவ! நீ திருவிழாச் செய்தியைக் கூறும்போது பாணன் பொய்ப் புழுகுகிறான் என்னும் செய்தியையும் சேர்த்துச் சொல் என்கிறாள்.

பகுப்பு:சங்கப் புலவர்கள்
கூவன்மைந்தன்

**கூவன்மைந்தன்** (கூவல் மைந்தன்) சங்ககாலப் புலவர்களில் ஒருவர். குறுந்தொகை 224 எண்ணில் உள்ள ஒரே ஒரு பாடல் இவரால் பாடப்பட்டதாகச் சங்கநூல் தொகுப்பில் உள்ளது.
## பாடல் சொல்லும் செய்தி
* திணை - பாலை
:வழிகள் பலவாகப் பிரியும் காட்டுவழியில் அவர் செல்கிறார் என்று சொல்கிறாய். அதனால் நான் படும் வேதனையைச் சொல்லமுடியாமல் அந்த ஊமையனைப் போலத் துடிக்கிறேன் - தலைவி தோழியிடம் இவ்வாறு கூறுகிறாள்.
### உவமை
* குரால் = செவலை மாடு
* கூவல் = பயன்படுத்தாத நீர் தேங்கியுள்ள கிணறு
நள்ளிரவில் குரால் பசு ஒன்று கூவல் கிணற்றில் விழுந்துவிட்டது. அதனை ஊமையன் ஒருவன் பார்த்தான். அவன் என்ன செய்யமுடியும்? அதுபோலத் தலைவியின் தவிப்பு உள்ளது.

பகுப்பு:சங்கப் புலவர்கள்
கேசவனார்

thumb|200px|right|செவ்வேள்
**கேசவனார்** சங்ககாலத்துப் புலவர்களில் ஒருவர். செவ்வேளை(=முருகனை)ப் போற்றிப் பாடிய 14 எண்ணிடப்பட்ட பரிபாடல் ஒன்று மட்டும் இவர் பாடியதாகச் சங்கநூல் தொகுப்பில் உள்ளது. இவர் சங்ககால இசையமைப்பாளர்களில் ஒருவராகவும் திகழ்ந்து இவரது பரிபாடலுக்கு இவரே இசையமைத்து நோதிறப் பண்ணில் பாடினார்.
## பாடலில் சொல்லப்பட்ட செய்திகள்
### முருகனை வேண்டுதல்
:முருகா! உனக்குப் புகழ் அதிகம். அதனைக் காட்டிலும் அதிகமாக நாங்கள் உன்னை நெருங்கி வழிபட வரம் தா.

### திருப்பரங்குன்றம் - உவமைகள்
திருப்பரங்குன்றத்திலுள்ள நிலைத்திணைப் பொருள்களும், அலைதிணைப் பொருள்களும் எவ்வாறு விளங்கின என்பது உவமையாக்கிக் காட்டப்பட்டுள்ளன.

வண்டின் குரல் பண் போல் இருந்தது.
மூங்கில் முருகனை வழிபடும் மகளிர் தோள் போல் இருந்தது.
மயிலின் குரல் மணந்து பிரிந்தாரை 'வாரும், வாரும்' என்று அழைப்பது போல இருந்தன.
கொன்றைமலர்க் கொத்துகள் பொன்மாலைகள் போல் இருந்தன.
பாறைகளில் உதிர்ந்து கிடந்த வேங்கை மலர்கள் 'புலி புலி' என்று பேதை மகளிர் தாய்மாரிடம் சொல்லும்படி கிடந்தன.

### செயுதிகளும் புதுமை நோக்கும்
அகில், தூபப் புகை வெண்மேகம் போல் எழுந்தது.
ஆறு தலையும், பன்னிரு கையும் வள்ளியை மணக்கப் பயன்படுத்திக்கொண்டாய்.
பிரிந்து வந்த தலைவர் நீங்காமல் இருக்க மகளிர் யாழ் மீட்டுவர்.
முருகன் பிறந்தபோதே இந்திரன் முதலானோர் அஞ்சினர்.
இரு பிறப்பும், இரு பெயரும் உடைய அந்தணர் செய்யும் அறத்தை விரும்புபவன் முருகன்.

பகுப்பு:சங்கப் புலவர்கள்
ஜன்னிய இராகங்களின் பட்டியல் - அகரவரிசைப் பகுப்பு

**ஜன்னிய இராகங்களின் பட்டியல் - அகரவரிசைப் பகுப்பு** என்னும் இப்பக்கத்தில் ஜன்னிய இராகங்கள் அகரவரிசையில் ஒழுங்குபடுத்தித் தரப்பட்டுள்ளன. இது ஒரு முழுமையான பட்டியல் அல்ல.

## அ - ஔ

## க - கௌ

## ச - சௌ

## ஞ - ஞௌ

## த - தௌ

## ந - நௌ

## ப - பௌ

## ம - மௌ

## ய - யௌ

## ர - ரௌ

## ல - லௌ

## வ - வௌ

*
மாணிக்கவல்லி

**மாணிக்கவல்லி** என்பது திருவண்ணாமலை மாவட்டம் போளூர் தாலுகாவைச் சேர்ந்த ஒரு கிராமம். இது மொடையூர் கிராமத்தில் இருந்து மூன்று கிலோமீட்டர் தொலைவில் அமைந்துள்ளது. இந்தக் கிராமத்தின் இரு புறங்களில் மலையும், ஒரு புறம் ஏரியும் அமைந்துள்ளன. இந்த கிராமத்தில் மொத்தம் இருநூறு குடும்பங்கள் வாழ்கின்றன. இந்த கிராமத்திற்கு சாலை வசதியும், பேருந்து வசதியும் இல்லை. மக்கள் அன்றாடத் தேவைக்காக மொடையூர் கிராமத்திற்குச் சென்று வருகிறார்கள். இங்கு, மொத்தம் 600க்கு மேற்பட்ட மக்கள் வாழ்கிறார்கள். இதில் படிக்கும் குழந்தைகள் 50 பேர் உள்ளனர்.

## மேற்கோள்கள்

பகுப்பு:திருவண்ணாமலை மாவட்டத்திலுள்ள கிராமங்கள்
1957 இந்தியக் குடியரசுத் தலைவர் தேர்தல்

இந்தியக் குடியரசின் **இரண்டாவது குடியரசுத் தலைவர் தேர்தல் 1957** ல் நடைபெற்றது. 1950 முதல் குடியரசுத் தலைவராக இருந்த ராஜேந்திர பிரசாத், இத்தேர்தலில் வெற்றி பெற்று மீண்டும் குடியரசுத் தலைவரானார்.

## பின்புலம்
மே 6, 1957ல் இந்தியாவின் இரண்டாவது குடியரசுத் தலைவர் தேர்தல் நடத்தப்பட்டது. முன்பு இந்திய தேசிய காங்கிரசு உறுப்பினராக இருந்த ராஜேந்திர பிரசாத் அனைத்து சாரருக்கும் ஏற்புடையவராக இருந்தார். பல எதிர்க்கட்சிகளும் அவரைத் தங்கள் வேட்பாளராக ஏற்றுக் கொண்டு போட்டி வேட்பாளர்களை நிறுத்தவில்லை. கட்சி சார்பற்ற வேட்பாளராகவே அவர் போட்டியிட்டார். மேலும் இரு சுயேட்சை வேட்பாளர்களும் போட்டியிட்டனர். மிகப்பெரும்பாலான கட்சிகளின் ஆதரவையும் மதிப்பையும் பெற்றிருந்த ராஜேந்திர பிரசாத் 99 % வாக்குகளுடன் எளிதில் வெற்றி பெற்றார்.

## முடிவுகள்
ஆதாரம்:

## மேற்கோள்கள்

பகுப்பு:1957 தேர்தல்கள்
பகுப்பு:இந்தியக் குடியரசுத் தலைவர் தேர்தல்கள்
தெய்ன் செய்ன்

**தெய்ன் செய்ன்** (*Thein Sein*, பிறப்பு: ஏப்ரல் 20, 1945) மியான்மரின் (பர்மா) அரசுத்தலைவர் ஆவார். இவர் அரசுத்தலைவராக 2011, பெப்ரவரி 4 இல் அந்நாட்டின் நாடாளுமன்றத்தினால் அறிவிக்கப்பட்டார். ஏப்ரல் 2007 இல் இருந்து நாட்டின் இடைக்காலப் பிரதமராக இராணுவ ஆட்சியாளரால் நியமிக்கப்பட்டவர். அப்போதைய பிரதமராக இருந்த சோயி வின் மருத்துவ சிகிச்சைக்காக சென்றதை அடுத்து தெய்ன் செய்ன் பிரதமராக்கப்பட்டார். 2007 அக்டோபர் 24 இல் சோயி வின் இறந்ததை அடுத்து நிரந்தரப் பிரமரானார்.

ஆளும் இரானுவ ஆட்சிக் கட்சியின் முதல் செயலராக தெய்ன் செய்ன் பணியாற்றியிருந்தார். வங்காளதேசத்திற்கும், கம்போடியாவுக்கும் இடையில் இடம்பெற்ற பேச்சுவார்த்தைகளில் முக்கிய பங்காற்றியிருந்தார்.

இவர் பிரதமரான பின்னர், இராணுவத்தில் லெப். ஜெனரல் பதவியில் இருந்து முழுமையான ஜெனரல் பதவிக்குத் தரம் உயந்த்தப்பட்டார். பிரதமராக இருந்த போது லாவோஸ், வியட்நாம், மற்றும் கம்போடியா ஆகிய நாடுகளுக்குச் சென்று உயர்மட்டப் பேச்சுக்களில் பங்குபற்றியிருந்தார்.

20 ஆண்டுகளுக்குப் பின்னர் 2010 நவம்பரில் இடம்பெற்ற பொதுத்தேர்தல்களில் ஆளும் கட்சி பெரும் வெற்றி பெற்றதை அடுத்து, 2011, பெப்ரவரியில் அரசுத்தலைவராக அறிவிக்கப்பட்டார். 1990 ஆம் ஆண்டு தேர்தலில் பெரும் வெற்றி பெற்ற ஆங் சான் சூச்சியின் எதிர்க்கட்சி இத்தேர்தலில் போட்டியிட அனுமதிக்கப்படவில்லை.

## மேற்கோள்கள்

பகுப்பு:மியான்மார் அரசியல்வாதிகள்
பகுப்பு:1945 பிறப்புகள்
பகுப்பு:வாழும் மக்கள்
பகுப்பு:1944 பிறப்புகள்
உவர்விரும்பி

**உவர்விரும்பிகள்** அல்லது **உப்பு விரும்பிகள்** *(halophiles)* என்பது ஒரு உச்சவிரும்பியாகும். உவர்விரும்பிகள் என்பவை தங்கள் வாழிடச் சூழலில் உப்பு இல்லாமல் வாழ இயலாத உயிரினங்கள் ஆகும். பெரும்பாலான உப்பு விரும்பிகள் ஆர்க்கியா தொகுதியினங்களாகும். எனினும் சில பாக்டீரியங்களும் உப்பு விரும்பிகளாக உள்ளன. 

உப்பு விரும்பிகளும் உப்பு சகிப்பிகளும் ஒன்றல்ல. உப்பு விரும்பிகளுக்கு உப்பின்றி வாழ்வில்லை. உப்பு சகிப்பிகளுக்கு உப்பிருந்தாலும் வாழ்வுண்டு. இல்லாது போனாலும் வாழ்வுண்டு. 

## வகைப்பாடு
உலர்விரும்பிகள் அவற்றின் உப்பு சகிப்புத்தன்மையின் அளவின் மூலம் வகைப்படுத்தப்படுகின்றன: குறைந்த, மிதமான அல்லது தீவிர உவர் விரும்பிகள் என்பன இந்த வகைப்பாடாகும். குறைந்த உப்பு விரும்பிகள் லேசான 0.3 முதல் 0.8 மோ (1.7 முதல் 4.8%-கடல் நீர் 0.6 மோ அல்லது 3.5%), மிதமான உப்பு விரும்பிகள் 0.8 முதல் 3.4 மோ (4.7 முதல் 20%), தீவிர உப்பு விரும்பிகள் 3.4 முதல் 5.1 மோ (20 முதல் 30%) உப்பு உள்ளடக்கத்தை விரும்புகின்றன. உப்பு விரும்பிகளுக்கு சோடியம் குளோரைடு (உப்பு) வளர்ச்சிக்காகத் தேவைப்படுகிறது. ஆனால் உப்பு சகிப்புத்தன்மை கொண்ட உயிரினங்களுக்கு சோடியம் குளோரைடு வளர்ச்சிக்காகத் தேவைப்படாது. ஆனால் உப்புத்தன்மை நிறைந்த இடத்தில் வளரக்கூடியது.

## உசாத்துணை
* சிந்தனைத் தேடல் நூலகத்தில் உப்புவிரும்பிகள் பற்றிய தகவல் - ஆங்கிலத்தில் 

பகுப்பு:நுண்ணுயிர்கள்
கெப்லர்-11

**கெப்லர்-11** (*Kepler-11*) என்பது சூரியனைப் போன்ற ஒரு விண்மீன். இந்த விண்மீனைக் குறைந்தது ஆறு புறக்கோள்கள் குறைந்த சுற்றுப்பாதையுடன் சுற்றிவருவது உறுதிப்படுத்தப்பட்டுள்ளதாக 2011, பெப்ரவரி 2 ஆம் நாள் அறிவிக்கப்பட்டது. இது பூமியில் இருந்து ஏறத்தாழ 2,000 ஒளியாண்டுகள் தூரத்தில், சிக்னசு என்ற விண்மீன் குழுவின் திசையில் அமைந்துள்ளது. நாசாவின் கெப்லர் விண்வெளித் தொலைநோக்கி மூலம் கண்டுபிடிக்கப்பட்டுள்ளது.

thumb|left|புதன், வெள்ளி கோள்களுடன் ஒப்பீடு.

## கோள்கள்
இவ்விண்மீனைச் சுற்றும் ஆறு கோள்களும் *b* முதல் *f* வரை பெயரிடப்பட்டுள்ளன. இவற்றின் திணிவுகள் பூமியினதும் நெப்டியூனினதும் திணிவுகளுக்கு இடைப்பட்டதாகும். இவற்றின் குறைந்த அடர்த்தி காரணமாக, இவை எதுவும் பூமியினது சேர்வைகளைக் கொண்டிருக்கவில்லை; டி, ஈ, எஃப் ஆகிய கோள்களில் குறிப்பிடத்தக்க ஐதரசன் மண்டலம் காணப்படுவது அவதானிக்கப்பட்டுள்ளது, அதே வேளை *பி*, *சி* ஆகியவை குறிப்பிடத்தக்களவு ஈலியத்தைக் கொண்டுள்ளன.

## இவற்றையும் பார்க்கவும்
* கெப்லர் விண்வெளித் திட்டம்
* கெப்லர்-10பி

## மேற்கோள்கள்

## வெளி இணைப்புகள்

* Official release: NASA's Kepler Spacecraft Discovers Extraordinary New Planetary System
* YouTube: Animation of Kepler-11 planetary system

 

பகுப்பு:புறக்கோள்கள்
பகுப்பு:விண்மீன்கள்
பகுப்பு:கெப்லர் திட்டம்
பகுப்பு:சிக்னசு (விண்மீன் குழாம்)
விக்டோரியா நகரம்

**விக்டோரியா நகரம்** (Victoria City) அல்லது **விக்டோரியாவின் நகரம்** என அழைக்கப்பட்ட இடம், 1841 ஆம் ஆண்டு ஹொங்கொங்கை கைப்பற்றிய பிரித்தானியரால் மேற்கொள்ளப்பட்ட முதல் குடியேற்ற நகரத்தின் பெயராகும். இருப்பினும் "அரசிநகரம்" (Queenstown) பெயரிடப்பட்ட இடமே பின்னர் விக்டோரியா என அழைக்கப்படத்தொடங்கியது. இந்த நகரத்தை அடிக்கடி தவறுதலாக ஹொங்கொங்கின் தலைநகரம் "விக்டோரியா" என்று கூறுதல் வழக்கமாகி விட்டது. இருப்பினும் விக்டோரியா நகரம் என அழைக்கப்பட்ட நகரமே தற்போது மையம் என அழைக்கப்படுகின்றது. அதேவேளை தற்போதும் அதிகமான அரச திணைக்களங்கள் இங்கு தான் உள்ளன.

## வரலாறு

## மேற்கோள்கள்
 

## வெளியிணைப்புகள்

* Boundary of the City of Victoria as defined in Hong Kong Laws, Cap 1 SCHED 1 of Hong Kong Law
*Photos of the 1903 boundary stones 
*A article on the "four wans and nine yeuks" in Chinese  (Adobe PDF format) 
*Victoria City - Provisional Urban Council 
*Victoria City - Provisional Urban Council 

பகுப்பு:ஹொங்கொங் தீவு
பகுப்பு:சென்ட்ரல் மற்றும் மேற்கு மாவட்டம்
கொடிமங்கலத்து வாதுளி நற்சேந்தனார்

**கொடிமங்கலத்து வாதுளி நற்சேந்தனார்** சங்ககாலப் புலவர்களில் ஒருவர். அகநானூறு 179 மற்றும் 232 எண்களைக் கொண்ட இரண்டு பாடல்கள் மட்டும் இவரது பாடல்களாகச் சங்கநூல் தொகுப்பில் இடம் வெற்றுள்ளன. கொடிமங்கலம் என்பது இவர் ஊர். அந்த ஊரின் ஒரு பகுதி வாதுளி. சேந்தன் என்பது இவர் பெயர். ஆர் என்னும் பினொட்டும், நல் என்னும் முன்னொட்டும் இவரைச் சிறப்பிக்கும் வகையில் சேர்க்கப்பட்டவை. இவர் தம் பாடலில் சொல்லும் செய்திகள்:

## புறம் 179
* திணை - பாலை
தலைவன் தான் பொருள் தேடச் செல்லவிருப்பதைத் தோழியிடம் கூறுகிறான். தோழி பின்வருமாறு கூறி அவன் சொல்வதைத் தடுத்து நிறுத்துகிறாள்.

யானை வானத்தில் தன் கையை உயர்த்தி வணங்கி வாயைப் பிளந்து ஏங்கிப் பிளிறினாலும் மழை பொழியாத காட்டிலா செல்லப்போகிறாய்? போராடி மாண்ட வீரர்கள் நடுகல்லாய் நிற்கும் வழியிலா செல்லப்போகிறாய்? கொடுவில் ஆடவர் திரியும் வழியிலா செல்லப்போகிறாய்?

நீ சென்றுவிட்டால் இவள் வாயில் இன்னகையைக் காணமுடியுமா? குவளைமலர் கண்களும், மதியேர் முகமும் புலம்பாவா? (எனவே செலவைத் தவிர்க்க வேண்டும் - என்கிறாள்)

## புறம் 232
* திணை - குறிஞ்சி
கரும்பு வயலில் மேய்ந்துகொண்டிருந்த யானை வானத்தில் முழங்கிய இடியின் ஒலியைக் கேட்டுப் புலி உருமுவதாக எண்ணி மலைப் பிளவுகளில் தன் முழக்கமும் எதிரொலிக்கும்படி ஒலி எழுப்பிக்கொண்டு ஓடுவது போலத் தாய் முருகு அயர வேலனை வீட்டுக்கு வரவழைத்துள்ளாளாம்.

தலைவிக்காக வெளியில் காத்திருக்கும் தலைவனுக்குக் கேட்கும்படி தோழி இதனைக் கூறுகிறாள்.

குன்றத்துப் பாறையில் வேங்கைப்பூ சிதறிக் கிடப்பது போல மகளிர் குரவையாடும் களத்தில் பூக்கள் சிதறிக் கிடக்குமாம்.

பகுப்பு:சங்கப் புலவர்கள்
கொல்லன் அழிசி

**கொல்லன் அழிசி** சங்ககாலப் புலவர்களில் ஒருவர். 4 பாடல்கள் இவர் பாடியனவாகச் சங்கநூல் தொகுப்பில் உள்ளன. அவை: குறுந்தொகை 26, 138, 145, 240.

இரும்புக் கருவிகள் செய்பவரையும், பொன்னணிகள் செய்பவரையும் கொல்லன் என்பர். அழிஞ்சி என்பது சுண்டைக்காய்ப் பருமன் கொண்ட வெண்ணிறமுள்ள ஒரு பழம்.

## இவர் சொல்லும் செய்திகள்
### குறுந்தொகை 26
* திணை - குறிஞ்சி
காதலனை நினைத்துக் காதலியின் உடலும் உள்ளமும் இளைத்துப் போயின. தன் மகளின் இந்த நிலையைக் கண்டு செவிலித்தாயும் பெற்ற நற்றாயும் கட்டுவிச்சியை அழைத்துத் தன் மகள் இளைத்ததற்குக் காரணம் கேட்கின்றனர். அப்போது தோழி முந்திக்கொண்டு நிகழ்ந்ததைக் கூறுகிறாள்.
* தோழி அறத்தொடு நிற்றல்
அரும்பு இல்லாமல் எல்லாமே பூத்துக் கிடக்கும் வேங்கை மரக் கிளையில் இருக்கும் மயில் பூப் பறிக்கும் பெண்மகள் போலத் தோன்றும் நாடன் அவன். அவன் தகாதவன் போலத் தோன்றினாலும் எந்தத் தீயதையும் வாயால்கூடச் சொல்லமாட்டான்.

இப்படி நான் கூறுவதை நீங்கள் பொய் என்று நினைக்கலாம். அன்று கொக்கு என்னும் மாவிலையைத் தின்றுகொண்டிருந்த வரையாட்டுக் குட்டியின் தந்தை அவனை அறியும். மாம்பழத்தைத் தின்றுகொண்டிருந்த ஆண்குரங்கு கடுவனும் அறியும் - என்கிறாள் தோழி.

### குறுந்தொகை 138
* திணை - குறிஞ்சி
பகலில் குறியிடத்துக்கு வந்த தலைவன் தலைவியை அடையமுடியாமல் மீள்கிறான். பின்னும் வருகிறான். தோழி இரவில் வா என்று குறியிடம் சொல்கிறாள்.

ஊரே தூங்கிவிட்டாலும் நாங்கள் தூங்கமாட்டோம். எங்கள் வீட்டிலிருந்து ஏழு வீட்டுக்கு அப்பால் மயிலின் காலடி  போன்று இலைகளைக் கொண்ட நொச்சி பூத்திருக்கிறது. அது ஆடும் ஓசை கேட்கிறதா என்று உற்றுக் கேட்டுக்கொண்டேயிருப்போம். (அங்கு வந்து நொச்சிச் செடியை ஆட்டு என்று குறியிடம் சொல்கிறாள் தோழி)

### குறுந்தொகை 145
* திணை - நெய்தல்
திருமணக் காலம் தள்ளிக் கொண்டே செல்கிறது. தலைவி தன் தோழியிடம் சொல்லி வருந்துகிறாள்.

நான் வாழவேண்டிய ஊர் இது அன்று. அவர் ஊர். அவன் கானலஞ் சேர்ப்பன். அவன் திருமணம் செய்துகொள்ளாது காலம் கடத்திக் கொடுமைப்படுத்துகிறான். அதனால் எனக்கு அமைதி இல்லாத துயரம். இந்தத் துயரத்தோடு வருந்திக்கொண்டு நான் நள்ளிரவிலும் தூங்காமல் இருக்கிறேன். ஊரெல்லாம் அமைதியாக உறங்கிக்கொண்டிருக்கிறது. இரவு எனக்கு மட்டுந்தான் நீண்டுகொண்டே போகிறது. என்ன செய்வேன்? - என்கிறாள் தலைவி.

### குறுந்தொகை 240
* திணை - முல்லை
தலைவன் பிரிவைத் தலைவி பொறுத்துக்கொள்ள மாட்டாள் என்று கவலைப்படும் தோழியிடம் தலைவி சொல்லும் செய்திகள் இவை.

பனியில் காய்க்கும் அவரைக் காய் கிளியின் வாய் போலக் காய்த்துக் கிடக்கும் பனிக்காலம் வந்துவிட்டது. காட்டுப் பூனையின் பல்வரிசை  போல் முல்லைப்  பூக்கும் மாலை வேளையும் வந்துவிட்டது. இந்த வேளையில் அவரது மலையைப் பார்க்கிறேன். கடலில் செல்லும்போது மரக்கலம் (கப்பல்) மறைவது போல அவர் மலையும் என் கண்ணிலிருந்து மறைகிறது. - இதுதான் என் நிலை என்கிறாள் தலைவி.

பகுப்பு:சங்கப் புலவர்கள்
நீட்டுமை

**நீட்டுமை** *(Ductility)* எனும் இயற்பியற் பண்பு ஒரு பொருள் எந்த அளவுக்கு நீடித்த நிலையான வடிவமாற்றத்தைத் தக்க வைத்துக் கொள்கிறது என்பதைக் குறிக்கிறது. பொதுவாக இது **உலோகங்களின் கம்பியாக நீட்ட வல்ல திறன்** என்றும் சொல்லலாம்.

சறுக்குப் பெயர்ச்சித் தகைவு (shear stress) தரும் போது எந்த அளவு ஒரு பொருள் தாங்குகிறதோ அந்த அளவு அதன் நீட்டுமை அதிகம் ஆகும். தங்கம், செம்பு, அலுமினியம் ஆகியவை நல்ல நீட்டுமை உடையவை.

**தகடாகும் தன்மை** என்பது ஒரு பொருளை உடைக்காமல் எந்த அளவு தட்டையாக வடிவமைக்க முடியும் என்பதாகும். உலோகங்கள் தகடாகும் தன்மை பெற்றவை. அலோகங்களோ தகடாகும் தன்மை அற்றவை. தங்கம், இரும்பு, அலுமினியம், காரீயம் போன்றவை தகடாகும் தன்மை உடையவற்றுக்கு உதாரணங்கள்.

பகுப்பு:உலோகவியல்
பகுப்பு:இயற்பியல் கோட்பாடுகள்
புவித் திணிவு

**புவித் திணிவு** (*Earth mass*, **<var>M</var><sub>E</sub> அல்லது <var>M</var><sub>🜨</sub>**, இங்கு  புவியின் வழக்கமான வானியல் சின்னம் ஆகும்.), என்பது புவியினது திணிவை ஒத்த ஒரு அலகு. 1 M🜨 = 5.9722 × 1024 கிகி. பொதுவாக பாறைகளைக் கொண்ட கோள்களின் திணிவுகள் புவித்திணிவின் சார்பாகக் கொடுக்கப்படுகின்றன.

சூரியக் குடும்பத்தில் உள்ள புதன், வெள்ளி, பூமி, மற்றும் செவ்வாய் ஆகிய நான்கு கோள்களினதும் திணிவுகள் முறையே 0.055, 0.815, 1.000, 0.107 புவித்திணிவுகள் ஆகும்.

ஒரு புவித்திணிவு என்பது:
* 81.3 சந்திரனின் திணிவு (ML)
* 0.003 15 வியாழனின் திணிவு (MJ) (வியாழன் = 317.83 x புவித்திணிவு)
* 0.0105 சனியின் திணிவு (சனி = 95.16 x புவித்திணிவு)
* 0.0583 நெப்டியூன் திணிவு (நெப்டியூன் = 17.147 x புவித்திணிவு)
* 0.000 003 003 சூரியத் திணிவு (M⊙)

## மேற்கோள்கள்

பகுப்பு:பொருண்மையின் அலகுகள்
பகுப்பு:கோள் அறிவியல்
பகுப்பு:வானியல் அலகுகள்
பகுப்பு:புவி
பகுப்பு:சூரியக் குடும்பம்
கொட்டம்பலவனார்

**கொட்டம்பலவாணனார்** சங்ககாலப் புலவர்களில் ஒருவர். நற்றிணை 95 எண்ணுள்ள ஒரே ஒரு பாடல் மட்டும் இவரது பாடலாகச் சங்கநூல் தொகுப்பில் இடம்பெற்றுள்ளது. அம்பலத்தில் மேளம் கொட்டி வாழ்ந்தவர் ஆதலால் இவர் கொட்டு அம்பல வாணர் எனப்பட்டார்.

## பாடல் சொல்லும் செய்தி
காதலன் தன் காதலியைத் தன்னால் மறக்க இயலாது என்று தன்னுடன் இருக்கும் பாங்கனிட்ம் சொல்கிறான்.

அவள் குன்றத்து வாழ்பவள்.
அந்தக் குன்றத்தில் மந்தி நன் குட்டியை வைத்துக்கொண்டு மூங்கிலை வளைத்து விசித்தெழுந்து பாறைமேல் தாவும். அதைப் பார்த்துச் சிறுவர்கள் கை கொட்டித் தாளம் போடுவர்.
அந்தத் தாவுதல் கழைக் கூத்தாடும் பெண் ஆடுவதுபோல் இருக்கும்.
அங்கே மிளை என்னும் காவல்காட்டின் நடுவில் இருக்கும் சிற்றூரில் வாழ்பவள் அவள்.
அந்தக் கொடிச்சியின் கூந்தல் மணக்கும்.
அவ்வூர் நம் கையில் இருப்பதுபோல் அண்மையில்தான் உள்ளது.
அவளை என் மனத்திலிருந்து கைவிடகுடியாது - என்கிறான் தலைவன்.

பகுப்பு:சங்கப் புலவர்கள்
கொல்லிக் கண்ணன்

**கொல்லிக் கண்ணன்** சங்ககாலப் புலவர்களில் ஒருவர். சங்கநூல் தொகுப்பில் அவரது பாடல் ஒன்றே ஒன்று இடம்பெற்றறுள்ளது. அது குறுந்தொகை 34 எண்ணுள்ள பாடலாக அமைந்துள்ளது.

## பாடல்கள்
### குறுந்தொகை 34
* திணை - மருதம்

திருமணம் தடைபெறப்போவதைத் தோழி தலைவிக்குத் தெரிவிக்கும் பாடல் இது.

தலைவி மாந்தை நகரம் போல அழகுள்ளவள். மாந்தை சேர அரசன் குட்டுவனுக்கு உரியது. அவ்வூரில் யானைகள் மிகுதி. அந்த யானைகள் மாந்தை நகரின் கடலோரக் கானல் நிலத்தில் கூட்டம் கூட்டமாக மேயும். அவை போர்களத்தில் தம்மை அழித்த மன்னர்களின் ஆரவாரத்தைக் கேட்டு மருளும்.

இந்த ஊர் என்மேல் கௌவைத் தூற்றுகிறது. தண்டித்தாலும் ஓயாமல் ஊரார் தூற்றுகின்றனர். அவருக்கும் எனக்கும் உடலுறவு இல்லை என்று மறுத்தாலும் அவர்கள் தெரிந்துகொள்ள மறுக்கின்றனர். இனித் தெரிந்துகொள்ளட்டும். (அவன் திருமணம் செய்துகொள்ள வந்துவிட்டான்). எனக்கு உரிய மணவாளக் கிழவன் அவன்தான்.

தோழி தன்னையே தலைவியாகப் பாவித்துக்கொண்டு சொல்லும் சொற்கள் இவை.

உடலுறவு இல்லாத உள்ள புணர்ச்சிக்கு இந்தப் பாடல் ஓர் எடுத்துக்காட்டு.

பகுப்பு:சங்கப் புலவர்கள்
1962 இந்தியக் குடியரசுத் தலைவர் தேர்தல்

இந்தியக் குடியரசின் **மூன்றாவது குடியரசுத் தலைவர் தேர்தல் 1962** இல் நடைபெற்றது. 1952 முதல் துணைக் குடியரசுத் தலைவராக இருந்த சர்வபள்ளி ராதாகிருஷ்ணன், இத்தேர்தலில் வெற்றி பெற்று குடியரசுத் தலைவரானார்.

## பின்புலம்
மே 7, 1962ல் இந்தியாவின் மூன்றாவது குடியரசுத் தலைவர் தேர்தல் நடத்தப்பட்டது. 1950 முதல் குடியரசுத் தலைவராக இருந்த ராஜேந்திர பிரசாத் ஓய்வு பெற்றதால் இத்தேர்தலில் போட்டியிடவில்லை. குடியரசுத் துணைத் தலைவராக பத்தாண்டுகள் பதவி வகித்திருந்த சர்வபள்ளி ராதாகிருஷ்ணனை அனைத்து கட்சிகளும் தங்கள் வேட்பாளராக ஏற்றுக் கொண்டன. கட்சி சார்பற்ற வேட்பாளராகவே அவர் போட்டியிட்டார். மேலும் இரு சுயேட்சை வேட்பாளர்களும் போட்டியிட்டனர். மிகப்பெரும்பாலான கட்சிகளின் ஆதரவையும் மதிப்பையும் பெற்றிருந்த ராதாகிருஷ்ணன் 98.2 % வாக்குகளுடன் எளிதில் வெற்றி பெற்றார்.

## முடிவுகள்
ஆதாரம்:

## மேற்கோள்கள்

பகுப்பு:1962 தேர்தல்கள்
பகுப்பு:இந்தியக் குடியரசுத் தலைவர் தேர்தல்கள்
குஞ்சன் நாடார்

**குஞ்சன் நாடார்** (*Kunjan Nadar*) கன்னியாகுமரி மாவட்டம் தமிழ் நாட்டுடன் இணைய குமரி மாவட்ட மக்கள் நடத்திய தெற்கு எல்லைப் போராட்டத்தில் தீவிரமாக செயல்பட்டவர். இவர் ஒரு வழக்கறிஞர். இவர் நெய்யாற்றின்கரை தாலுகா திரிபுரம் என்ற ஊரில் 1911 ஆம் ஆண்டு பிறந்தார். இவர் *தென்குரல்* என்ற பத்திரிக்கையை நிறுவினார்.

## பொதுவாழ்க்கை
*1952ஆம் ஆண்டு பாறசாலை சட்டமன்ற தொகுதியிலிருந்து சுயேட்சையாக வெற்றி பெற்றார்
*1954ஆம் ஆண்டில் நடைபெற்ற இடைத்தேர்தலில் தி.தா.நா. காங்கிரசு சார்பில் போட்டியிட்டு வெற்றி பெற்றார். அக்கட்சியின் கட்சிச் செயலாளராகவும் பணியாற்றினார்..
*1954ஆம் ஆண்டில் நேசமணி சிறையில் இருக்கும் போது மார்த்தாண்டம், மற்றும் புதுக்கடையில் திருவிதாங்கூர் அரசுக்கு எதிராக ஊர்வலம் நடத்தினார். அதில் பட்டம் தாணுபிள்ளை அரசு நடத்திய துப்பாக்கிச் சூட்டில் 9 பேர் மரணமடைந்தனர். இதை தலைமை தாங்கியதற்காக இவருக்கு 8 மாத காலம் சிறைதண்டனை அளிக்கப்பட்டது.
*1962 ஆம் ஆண்டில் சென்னை சட்டசபைக்கு பத்மநாபபுரம் தொகுதியிலிருந்து சுயேட்சையாக தேர்ந்தெடுக்கப்பட்டார். 

## கருத்துகள்
*பழவங்காடி மைதானத்தில் முதல் மந்திரி பட்டம் தாணுபிள்ளை பேசிய பேச்சு பற்றி, குஞ்சன் நாடார் கூறியது
*ஒரு முதல்வர் மலையாளிகளைத் தமிழர்கள் மீது ஏவி விடும் போக்கில் பழவங்காடியில் பேசியிருப்பது வருந்தத்தக்கது. இப்போது ஒன்றை நான் கூறியாக வேண்டியுள்ளது. தென்திருவிதாங்கூரில் உள்ள மலையாளிகள் யாராவது ஒருவர் தமிழர்களால் துன்பப் படுத்தப்பட்டிருப்பரா?. அப்படிப்பட்ட ஒரு சம்பவத்தை பட்டம் சுட்டிக் காட்ட முடியுமா?. அவருடைய எண்ணத்திற்கு மாறாக தமிழர்களும், மலையாளிகளும் சகோதரர்களாக நிம்மதியாக இருக்கின்றனர். தமிழர்களின் கோரிக்கையில் நியாயம் உள்ளது என்று இன்று மலையாள சகோதரர்கள் கூறுவதை பட்டம் இதுவரை கேட்காதிருந்தால் இனியாவது கேட்டு உள்ள நிலைமையை தெரிந்து கொள்வார் என்று நம்புகின்றேன்*. (ஆகத்து 8, 1954 தினமலர் செய்தி)
*குஞ்சன் நாடார் சிறையிலிருந்து வெளியிட்ட அறிக்கை, *வேணாட்டை கேரளத்துடன் இணைத்தே வைக்க சதி நடக்கிறது. உடனடியாக மக்கள் விழித்தெழ வேண்டும்*.  இது மக்கள் மத்தியில் பெரும் கொந்தளிப்பை உருவாக்கியது.

இவர் ஆகத்து 19, 1974இல் காலமானார்.

## மேற்கோள்கள்

பகுப்பு:1911 பிறப்புகள்
பகுப்பு:1974 இறப்புகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
கொள்ளம்பக்கனார்

**கொள்ளம்பக்கனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று இடம்பெற்றுள்ளது. அது நற்றிணை 147 எண் கொண்ட பாடலாக அமைந்துள்ளது.

## பாடல் தரும் செய்தி

கொள் அம்பு அக்கம்(அக்கனார்) என்னும் பொருள் தருமாறு இவரது பெயர் அமைந்துள்ளது. அக்கம் என்பது அம்பறாத்தூணி. அம்பு கொண்ட தூணியை உடையவர். (திணை - குறிஞ்சி)
தலைவன் தலைவிக்காகக் காத்திருக்கிறான். தலைவி தினைப்புனம் காக்க வரமுடியாததற்கான காரணத்தைத் தலைவன் கேட்குமாறு தோழி தலைவியிடம் கூறுவது போல் கூறுகிறாள்.

அணிநுதல் குறுமகளே! நீ என்ன ஆவாயோ? - தோழி சொல்கிறாள்.

தினைக் கதிர்களைக் கிளிகள் கவர்ந்து சென்றுவிட்டன. உன்னைத் தினைப்புனம் காக்க அனுப்பிவைத்தேனே! என்ன ஆனாய்? எங்குச் சென்றாய்? - அன்னை அதட்டினாள்.

அவனை நான் அறியேன். கண்டதும் இல்லை. மூங்கிலால் செய்த தட்டையை அடித்துக்கொண்டே பூப் பறிக்கவில்லை. நீராடவும் இல்லை. எனக்கு இந்த நினைவு இல்லை. நான் பொய் சொல்லமாட்டேன். வாய்க்கு வந்தபடியெல்லாம் பேசாதே - தலைவி அன்னைக்கு அளித்த விடை.

இதனைக் கேட்ட அன்னைக்குச் சினம் தலைக்குமேல் ஏறிக்கொண்டது.

இனி நீ தினைப்புனம் காக்கச் செல்லவேண்டாம் - அன்னையின் கண்டிப்பு

தோழி நீ அளியை(இரங்கத்தக்கவள்). என்ன செய்வாய்? - தோழியின் சொதப்பல்.

பகுப்பு:சங்கப் புலவர்கள்
சமூக விஞ்ஞானங்கள் பிரிவு - தமிழ் நூல்களின் பொதுப்பட்டியல்

இலங்கை எழுத்தாளர்களினால் எழுதி வெளியிடப்பட்ட சமூக விஞ்ஞானங்கள் பிரிவு - பேரழிவுகளின் சமூகப் பாதிப்பு, சாதியம், புள்ளிவிபரவியல், பொது நிர்வாகம், சமூக சேவை நிறுவனங்கள, சுற்றாடல், சூழல் மாசுபடுதல் ஆகிய பகுப்புகளிலுள்ள தமிழ் நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
## ஆண்டுகள் 1991 - 2000
### ஆண்டு 1997
* **சாரணர் கற்கைநெறி.** - சுப்பிரமணியம் புவன். 2வது பதிப்பு, 2004. 1வது பதிப்பு, பகுதி 1: 1997. பகுதி 2: 1999.: (சாதாரண பதிப்பு) , (விசேட பதிப்பு) .

## ஆண்டுகள் 2001 - 2002
### ஆண்டு 2002
* **கருகும் பசுமை.** எஸ்.பேராசிரியன் - 1வது பதிப்பு, ஜுலை 2002.
### ஆண்டு 2006
* **மாசடையும் உலகமும் நம் கடமையும்** - எஸ். பேராசிரியன். 1வது பதிப்பு 2006.
* **மனித உரிமைகளும் அபிவிருத்தியும்.** -  க. சண்முகலிங்கம். 1வது பதிப்பு: வைகாசி 2006.
## உசாத்துணை
* நூல்தேட்டம்: தொகுதி 01 முதல் 06 வரை  - என். செல்வராஜா (இலண்டன்) , , .
* இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன்,  , , , , , , , , , 
* இவர்கள் நம்மவர்கள் பாகம் 01 முதல் 05 வரை  - பீ. எம். புன்னியாமீன், , , , , 
* இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN  0253- 8229
* **பயனர்களால் பார்க்கப்படும் நூல்கள்**

பகுப்பு:இலங்கைத் தமிழ் நூற்பட்டியல்கள்
கொற்றங் கொற்றனார்

**கொற்றங் கொற்றனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்களாக இரண்டு உள்ளன. அவை அகநானூறு 54, நற்றிணை 259 ஆகியவை.
* கொற்றம் = அரசுரிமை, வெற்றி 
* கொற்றன் = எருது, வெற்றியாளன்
## அகம் 54
* திணை - முல்லை
போர் முடிந்து வீடு திரும்பும் தலைவன் தன் தேரோட்டியிடம் சொல்கிறான்.
:புதிய மன்னர்கள் செல்வத்தைத் தந்தனர். அதனால் வேந்தன் பகை எண்ணத்தைக் கைவிட்டுவிட்டான். மழையும் பெய்யத் தொடங்கிவிட்டது. நிலத்தில் ஓவியம் தீட்டியது போல கோபம் என்னும் தம்பலப் பூச்சிகள் மேய்கின்றன. தேர் உருளை ஒதுங்கும்படி தேரைப் பார்த்து ஓட்டு.

:கோலைக் கையிலே உடைய கோவலர் கொன்றையங் குழல் ஊதும் ஒலி கேட்டு மடியில் பால் சுரக்கும் பசுக்கூட்டம் மணியொலியுடன் மனைக்குத் திரும்பும் மாலை வேளையும் வந்துவிட்டது. விரைந்து ஓட்டு. என் மகனுடன் என் மனைவி பொய்தல் விளையாடுவதைக் காணவேண்டும் - என்கிறான் தலைவன்.
### பண்ணன் கொடை
பண்ணன் 'தனக்கென வாழாப் பிறர்க்குரியாளன்' அவன் ஊர் சிறுகுடி. 
### தலைவியும் குழந்தையும்
தலைவி தன் குழந்தையிடம் மழலைமொழி பேசுகிறாள். பண்ணன் சிறுகுடியில் உள்ள நெல்லிப்பழத்தைத் தின்றுவிட்டு தண்ணீர் குடித்தால் இனிப்பது போன்று தன் நா இனிக்கப் பேசுகிறாள்.
### மகன் கழுத்தில் பொன்தாலி
பொன்னாலான தாலி அணிந்துள்ள தன் மகனுக்கு முத்தம் கொடுத்து('ஒற்றி') விளையாட விடுகிறாள். ('பொய்க்கும்') பின் கை கை விரல்களால் அழைக்கிறாள். 'வந்தால் பால் தருவேன்' என்கிறாள். இப்படிச் சொல்லும்போது அவளது நா இனிக்கிறதாம்.
### பொய்க்கும் பொய்தல் விளையாட்டு
குழந்தையிடம் பொய் சொல்லி நடக்கவைக்கும் விளையாட்டு

தலைவி வீட்டிலேயே அடைந்துகிடக்கும் நிலை வந்துவிட்டது என்பதைத் தலைவனுக்குச் சொல்லித் திருமணம் செய்துகொண்டு அவளை அடையுமாறு குறிப்பாலுணர்த்தும் பாடல் இது.

## நற்றிணை 259

* திணை - குறிஞ்சி

### தோழி தலைவியிடம்

:தோழி! இனி என்ன செய்யப்போகிறோம்? வேங்கைச் சாரல் நாடனொடு சேர்ந்து கிளி கடிந்து தினைப்புனம் காத்தோம். அங்குள்ள அருவியில் நீராடினோம். அங்கு அவன் சந்தனக் கட்டையைப் புகைத்த மணத்தில் வண்டுகள் மொய்க்குமாறு கூந்தலை உலர்த்தினோம். இத்தகைய நட்பு இனி அரிது போலும்! கடலில் வெள்ளலை பொங்குவது போல தினை விளைந்து கிடக்கிறது.(இனி அறுவடை ஆகிவிடும். நாம் வரமாட்டோம்) இனி என்ன செய்யப்போகிறோம்?

பகுப்பு:சங்கப் புலவர்கள்
1967 இந்தியக் குடியரசுத் தலைவர் தேர்தல்

இந்தியக் குடியரசின் **நான்காவது குடியரசுத் தலைவர் தேர்தல் 1967** ல் நடைபெற்றது. 1962 முதல் துணைக் குடியரசுத் தலைவராக இருந்த சாகிர் உசேன், இத்தேர்தலில் வெற்றி பெற்று குடியரசுத் தலைவரானார்.

## பின்புலம்
மே 6, 1967ல் இந்தியாவின் நான்காவது குடியரசுத் தலைவர் தேர்தல் நடத்தப்பட்டது. 1962 முதல் குடியரசுத் தலைவராக இருந்து வந்த சர்வபள்ளி ராதாகிருஷ்ணனுக்கும் இந்தியப் பிரதமர் இந்திரா காந்திக்கும் அவ்வளவு சுமூகமான உறவு இல்லாததால் அவர் மீண்டும் குடியரசுத் தலைவர் ஆவதை இந்திரா விரும்பவில்லை. எனவே ராதாகிருஷ்ணன் மீண்டும் போட்டியிடப் போவதில்லை என அறிவித்து விட்டார். அவருக்கு பதிலாக துணைக் குடியரசுத் தலைவர் சாகிர் உசேனைக் குடியரசுத் தலைவராக்க இந்திரா விரும்பினார். இந்திராவோடு சிறிது காலமாக வேறுபாடு கொண்டிருந்த காமராஜர் தலைமையிலான காங்கிரசு மூத்த தலைவர்கள் குழு (சிண்டிகேட்) சாகிர் உசேன் குடியரசுத் தலைவர் ஆவதை விரும்பவில்லை. காங்கிரசுள் ஏற்பட்ட உட்கட்சி வேறுபாடுகளாலும், 1967ல் நாடாளுமன்றத் தேர்தலிலும் சட்டமன்றத் தேர்தல்களிலும் காங்கிரசுக்கு ஏற்பட்டிருந்த பின்னடைவுகளாலும் ஊக்கம் கொண்ட எதிர்க்கட்சியினர் காங்கிரசின் வேட்பாளருக்கு எதிராக இன்னொருவரை நிறுத்தும் வேலைகளில் இறங்கினர். ஆனால் எதிர்கட்சிகள் பொது வேட்பாளரைத் தேடும் முயற்சியில் ஈடுபட்டதால் காங்கிரசு உட்கட்சி வேறுபாடுகளை மறந்து சாகிர் உசேனை ஒரு மனதாக வேட்பாளராக ஏற்றுக்கொண்டது.

எதிர்க்கட்சிகள் முதலில் ஜெய பிரகாஷ் நாராயணை அணுகி பொட்டியிடும்படி வேண்டினர். ஆனால் அவர் சாகிர் உசேன் மீது மதிப்பு கொண்டிருந்ததால் மறுத்துவிட்டார். பின்னர் எதிர்க்கட்சிகள் உச்ச நீதிமன்றத்தின் தலைமை நீதிபதி கோட்டா சுப்பா ராவை அணுகினர். அவர் தன் பதவியிலிருந்து விலகி எதிர்கட்சிகளின் வேட்பாளராக குடியரசுத் தலைவர் தேர்தலில் போட்டியிட்டார். மேலும் பல சுயேட்சை வேட்பாளர்களும் போட்டியிட்டனர். கடும் போட்டி ஏற்பட்ட முதல் குடியரசுத் தலைவர் தேர்தல் இதுவே. இத்தேர்தலில் 56.2 % வாக்குகளுடன் சாகிர் உசேன் வெற்றி பெற்று குடியரசுத் தலைவரானார்.

## முடிவுகள்
ஆதாரம்:

## மேற்கோள்கள்

பகுப்பு:1967 தேர்தல்கள்
பகுப்பு:இந்தியக் குடியரசுத் தலைவர் தேர்தல்கள்
பெ. கீதா ஜீவன்

**பெ. கீதா ஜீவன்** (Periasamy Geetha Jeevan) என்பவர் தமிழக அரசியில்வாதியும் தமிழ்நாடு அரசின் முன்னாள் சமூகநலத்துறை அமைச்சரும், தற்போதைய சமூக நலன் - மகளிர் உரிமைத்துறை அமைச்சசர் ஆவார். இவர் தூத்துக்குடியில் மே 06, 1970 அன்று பிறந்தார். இவரின் கணவர் சீவன் சேக்கப் ராசேந்திரன். இவர்களுக்கு மகிழ் யான் சந்தோசு என்ற மகனும், சீனா எபி சுந்தரி என்ற மகளும் உள்ளனர்.

இவர் தூத்துக்குடியில் ஆங்கிலவழிக் கல்வியளிக்கும் ஒரு பள்ளிக்கூடத்தின் தாளாளராக இருந்து வருகிறார். இவர் தூத்துக்குடி மாவட்ட திமுக செயலாளரும், தூத்துக்குடி சட்டமன்றத் தொகுதியின் முன்னாள் சட்டமன்ற உறுப்பினருமான என். பெரியசாமியின் மகள் ஆவார். இவர் இதற்கு முன்பாக 1996 முதல் 2001 வரை உள்ளாட்சி அமைப்புத் தேர்தலில், தூத்துக்குடி மாவட்ட ஊராட்சி மன்றத் தலைவராகத் தேர்வுச் செய்யப்பட்டு பணியாற்றியுள்ளார்.2006 தமிழக சட்டமன்றத் தேர்தலில் தூத்துக்குடி சட்டமன்ற உறுப்பினராக தேர்ந்தெடுக்கபட்டு தமிழக சட்டமன்றத்தில் இடம்பெற்றார்.  பின்னர் 2016ஆம் ஆண்டு நடந்த தேர்தலில், திமுக கட்சியின் சார்பாக தூத்துக்குடி தொகுதியிலிருந்து, தமிழக சட்டமன்றத்திற்குத் தேர்ந்தெடுக்கப்பட்டார். 2021 தமிழ்நாடு சட்டமன்றத் தேர்தலில் தூத்துக்குடி சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக சமூக நலன் - மகளிர் உரிமைத்துறை அமைச்சசராக பதவியேற்றார்.

## மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு பெண் அமைச்சர்கள்
பகுப்பு:தமிழ்நாட்டு அமைச்சர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:தூத்துக்குடி மாவட்ட மக்கள்
பகுப்பு:தமிழ்ப் பெண் அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழக சட்டமன்ற பெண் உறுப்பினர்கள்
புறநானூறு (துறைவிளக்கம்)

புறநானூறு சங்ககால வரலாற்றை அறிய உதவும் பழமையான நூல். அதில் உள்ள ஒவ்வொரு பாடலும் இன்ன திணையைச் சேர்ந்தது என்றும், இன்ன துறையைச் சேர்ந்தது என்றும் பகுத்துக் காட்டப்பட்டுள்ளது. இந்தப் பகுப்பு தொல்காப்பியத்தை அடிப்படையாகக் கொண்டு செய்யப்படவில்லை, புறப்பொருள் வெண்பாமாலை இலக்கணத்தையும் தழுவவில்லை. 

புறநானூற்றைத் தொகுத்தவர் அதில் உள்ள ஒவ்வொரு பாடலுக்கும் திணை, துறை பற்றிய குறிப்புகளைத் தந்துள்ளார். தொல்காப்பியர் அகத்திணையாகக் கொள்ளும் கைக்கிளை, பெருந்திணை ஆகியவற்றைப் புறநானூற்றுத் திணைக்குறிப்பு புறத்திணையில் வைத்துள்ளது. தொல்காப்பியரின் புறத்திணையில் இல்லாத பொதுவியல் என்னும் திணைக்குறிப்பு புறநானூற்றுப் பாடல்களுக்குத் தரப்பட்டுள்ளது. இவற்றால் தொல்காப்பியப் பாகுபாடு புறநானூற்றுப் பாடல்களின் திணைக்குறிப்புக்குப் பயன்படுத்தப்படவில்லை என்பது தெளிவாகிறது. துறைக் குறிப்புக்குப் புறப்பொருள் வெண்பாமாலை பயன்படுத்தப்படவில்லை என்பதைப் புறநானூற்றில் உள்ள இயன்மொழி என்னும் துறையிலுள்ள பாடல்களால் அறியலாம். எனவே, புறநானூற்றுத் திணை, துறைக் குறிப்புகளுக்குப் பயன்பட்ட இலக்கண நூல் பன்னிரு படலம் எனக் கொள்ளக்கிடக்கிறது.

புறநானூற்றுப் பாடல்களுக்குத் தரப்பட்டுள்ள துறைகளின் பெயர்களை அகர வரிசையில் இங்குக் காணலாம். அதனைச் சொடுக்கி அந்தந்தத் துறையின் விளக்கத்தையும் பெறலாம்.

## துறைகள்

# அரச வாகை
# ஆனந்தப் பையுள் 
# இயன்மொழி.    
# உடனிலை.      
# உண்டாட்டு      
# உவகைக் கலுழ்ச்சி
# எருமை மறம்     
# ஏர்க்கள உருவகம் 
# ஏறாண் முல்லை
# கடவுள் வாழ்த்து
# கடைநிலை
# கடைநிலை விடை
# களிற்றுடனிலை
# காடு வாழ்த்து
# குடிநிலை உரைத்தல்
# குடைமங்கலம்
# குதிரை மறம்
# குறுங்கலி
# கையறுநிலை
# கொற்ற வள்ளை
# செரு மலைதல்
# செருவிடை வீழ்தல்
# செவியறிவுறூஉ
# தலைத்தோற்றம்
# தாபத நிலை
# தாபத வாகை
# தானை நிலை
# தானை மறம்
# துணை வஞ்சி
# தொகைநிலை
# நல்லிசை வஞ்சி
# நீண்மொழி
# நூழிலாட்டு
# நெடுமொழி
# பரிசில்
# பரிசில் கடாநிலை
# பரிசில் துறை
# பரிசில் விடை
# பழிச்சுதல்
# பாண் பாட்டு
# பாண் ஆற்றுப்படை
# பார்ப்பன வாகை
# பிள்ளைப் பெயர்ச்சி
# புலவர் ஆற்றுப்படை
# பூக்கோட் காஞ்சி
# பூவைநிலை
# பெருங்காஞ்சி
# பெருஞ்சோற்று நிலை
# பேய்க்காஞ்சி
# பொருண்மொழிக் காஞ்சி
# மகட்பாற்காஞ்சி
# மகள் மறுத்தல்
# மழபுல வஞ்சி
# மறக்களவழி
# மறக்கள வேள்வி
# மனையறம் துறவறம்
# முதல்வஞ்சி
# முதுபாலை
# முதுமொழிக்காஞ்சி
# மூதின் முல்லை
# வஞ்சினக் காஞ்சி
# வல்லாண் முல்லை
# வாழ்த்தியல்
# வாழ்த்து, புறநானூற்றுத் துறை
# வாள் மங்கலம்
# விறலி ஆற்றுப்படை
# வேத்தியல்

இவை தவிர துறை மறைந்துபோன பாடல்களும் உள்ளன.

## இவற்றையும் பார்க்க
* திணை விளக்கம்
* புறநானூறு-திணை விளக்கம்

## தொகுப்பு முன்னோடி
:புறநானூறு, ஆசிரியக் குழுவினர் வெளியீடு, 1958, எஸ் ராஜம், மர்ரே அண்டு கம்பெனி, சென்னை.

பகுப்பு:புறநானூற்றுத் துறைகள்
இலங்கையில் வெளியிடப்பட்ட அகரமுதலிகளின் பட்டியல்

இலங்கை எழுத்தாளர்களினால் எழுதி வெளியிடப்பட்ட **அகரமுதலிகள்** கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
## 1801 - 1900
* *யாழ்ப்பாண அகராதி* -  சந்திரசேகரப் பண்டிதர் சரவணமுத்து பிள்ளை, தமிழ்மண் பதிப்பகம், 1892.

## 1960 - 1964
### 1964
* *சிங்கள தமிழ் அகராதி* - என். டி. பேரிசு, அற்லஸ் ஹோல் பதிப்பகம் :1964

## 2001 - 2010
### 2003
* *அகராதி: பிரஞ்சு-தமிழ், தமிழ்-பிரஞ்சு* - வசந்தி பிரகலாதன், தேவராஜா பிரகலாதன். பிரான்ஸ், 1வது பதிப்பு ஆனி 2003. 

### 2006
* *ஜேர்மன் அகராதி: தமிழ் - ஜேர்மன், ஜேர்மன் - தமிழ்* - கனகசபாபதி சரவணபவன். (திருக்கோணமலை வெளியீட்டாளர்கள்) 1வது பதிப்பு, 2006. 
* *அபிதானகோசம்: முதல் தொகுப்பு* – (The Tamil Classical Dictionary) - ஆ. முத்துத்தம்பிப்பிள்ளை. அன்னை அஞ்சுகம் பதிப்பகம், 1வது பதிப்பு: 2006. 
* *அபிதானகோசம்: இரண்டாம் தொகுப்பு* – (The Tamil Classical Dictionary) - ஆ. முத்துத்தம்பிப்பிள்ளை. அன்னை அஞ்சுகம் பதிப்பகம், 1வது பதிப்பு: 2006

பகுப்பு:இலங்கைத் தமிழ் நூற்பட்டியல்கள்
பகுப்பு:தமிழ் அகராதிகள்
கோக்குளமுற்றனார்

**கோக்குளமுற்றனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் இரண்டு இடம்பெற்றுள்ளன. அவை குறுந்தொகை 98, நற்றிணை 96

குளமுற்றம் என்பது ஓர் ஊர் என்பதை அரசன் பெயர் 'குளமுற்றத்துத் துஞ்சிய கிள்ளி வளவன்' என்று கூறப்படுவதிலிருந்து அறியலாம். கோக்குளமுற்றம் என்பது குளமுற்றம் என்பது போல் வேறொரு ஊர். இந்தப் புலவர் அவரது ஊரின் பெயரால் குறிப்பிடப்படுகிறார்.

பகுப்பு:சங்கப் புலவர்கள்
இலங்கையில் எழுதப்பட்ட செய்யுள்களின் பட்டியல்

இலங்கையில் எழுதப்பட்ட செய்யுள்கள் அல்லது செய்யுள் வடிவில் எழுதப்பட்ட நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
## ஆண்டுகள் 1801 - 1900

## ஆண்டுகள் 1901 - 1950
## ஆண்டுகள் 1951 - 2000
### ஆண்டு 1995
* *சூழல் பாதுகாப்பு* - வி.கந்தவனம். (மரபுச் செய்யுள் வடிவம்) சென்னை காந்தளகம், 2வது பதிப்பு: அக்டோபர் 2005, 1வது பதிப்பு: மே 1995. .

## ஆண்டு அறியப்படாதவை


பகுப்பு:இலங்கைத் தமிழ் நூற்பட்டியல்கள்
கடன்-குத்தகை ஒப்பந்தம்

**கடன்-குத்தகை** (*Lend-Lease*) என்பது இரண்டாம் உலகப் போரில் ஐக்கிய அமெரிக்கா, ஐக்கிய இராச்சியம், சோவியத் ஒன்றியம், சீனா, பிரான்சு போன்ற பிற நேச நாடுகளுக்கு தளவாடங்களை வழங்கிய திட்டத்தின் பெயராகும். இத்திட்டத்தின் கீழ் 1941-45 காலகட்டத்தில் 50.1 பில்லியன் $ மதிப்புள்ள சரக்குகளை அமெரிக்கா பிற நாடுகளுக்கு வழங்கியது. ”பொதுச் சட்டம் 77-11” (Public Law 77-11) என்று அதிகாரப்பூர்வமாக அழைக்கப்பட்ட இச்சட்டம் மார்ச் 11, 1941ம் ஆண்டு நடைமுறைக்கு வந்தது. இதற்கு பதினெட்டு மாதங்கள் முன்னரே (செப்டம்பர் 1939) ஐரோப்பாவில் போர் மூண்டிருந்தது. ஆனால் அமெரிக்கா நேரடியாக இப்போரில் ஈடுபடுவதற்கு (டிசம்பர் 1941) முன்னரே இத்திட்டம் செயல்முறைக்கு வந்தது குறிப்பிடத்தக்கது.

இத்திட்டத்தை செயல்படுத்தியதன் மூலம் அமெரிக்கா தன் நடுநிலையைத் துறந்தது. முதல் உலகப் போரிலிருந்து பன்னாட்டு அரசியலில் பின்பற்றி வந்த தலையிடாமைக் கொள்கை இதனால் முடிவுக்கு வந்தது. இத்திட்டத்தை அமெரிக்க செயல்படுத்துவதை நடுநிலை மீறலாகக் கருதிய நாசி ஜெர்மனியின் தலைவர் இட்லர் தளவாடங்களை ஏற்றி வரும் அமெரிக்க சரக்குக் கப்பல்களை அட்லாண்டிக் பெருங்கடலில் மூழ்கடிக்கும்படி தன் நீர்மூழ்கிக் கப்பல்களுக்கு உத்தரவிட்டார். இத்திட்டத்தில் பெரும்பாலும் இலவசமாகவும், சில சமயம் வெகு குறைந்த விலையிலும் தளவாடங்களைப் பெற்றுக் கொண்ட பிற நேச நாடுகள், பதிலுக்கு வான் படைத்தளங்கள் போன்ற தளங்களை அமெரிக்காவுக்கு வாடகையின்றி குத்தகைக்கு விட்டன. மேலும் அவை திருப்பித் தர வேண்டிய பணத்தை நெடுங்காலக் கடன்களாக அமெரிக்கா பெற ஒப்புக் கொண்டது.

## வெளி இணைப்புகள்

பகுப்பு:இரண்டாம் உலகப் போர்
பகுப்பு:அமெரிக்க வரலாறு
கோடை பாடிய பெரும்பூதனார்

**கோடை பாடிய பெரும்பூதனார்** சங்ககாலத்துப் புலவர்களில் ஒருவர். இவரது பாடல் ஒன்றே ஒன்று கிடைத்துள்ளது. அது புறநானூற்றில் 259ஆம் பாடலாக உள்ளது. 
## புலவர் பெயரில் உள்ள அடைமொழிக்கான விளக்கம்
:இப்பாடலில் கோடைக்காலம் புதுமையான கண்ணோட்டத்தோடு பார்க்கப்பட்டுள்ளதால் இப் புலவருக்குக் 'கோடை பாடிய' என்னும் அடைமொழி தரப்பட்டுள்ளது.
* திணை - கரந்தை
* துறை - செரு மலைதல், பிள்ளைப் பெயர்ச்சி
பாடல் சொல்லும் செய்தி:
: கரந்தைப் போரில் ஈடுபட்டிருக்கும் வீரன் ஒருவன் எவ்வாறு தளராது நின்று போரிட்டான் என்பதை இப்பாடல் விளக்குகிறது.

## கோடை காலத்தைப் புதுமையாகப் பார்த்தல்
:கோடைகாலம் வந்ததும் விலங்கினம் தன் ஏறு(ஆண்விலங்கு) உடன் வரும் கூட்டத்தோடு வேறு நிலத்துக்குச் சென்றுவிடும். அப்போதும் வல்வில் மறவன் இலைகள் புதைந்து கிடக்கும் அந்தக் காட்டிலிருந்து போகமாட்டானாம். இலை மறைவில் தன் தலையைப் புதைத்துக்கொண்டு இருந்து மானை வேட்டையாடுவானாம். - இதுதான் அந்தப் புதிய பார்வை.
## உவமை
### புலத்திக்கு முருகு ஏறிய காட்சி
* புலத்தி = வண்ணாத்தி (ஊரார் துணியை வெளுத்துத் தரும் பெண்)
(புலத்தி ஒருவனைக் காதலித்தாள். அவனை எண்ணிக்கொண்டே இருந்ததால் அவளது உடல் இளைத்துப் போயிற்று. அதனைக் கண்ட அவளது தாய் அவளுக்கு வெறி பிடித்துவிட்டது (முருகு ஏறிவிட்டது) என்று சொல்லி வேலனை அழைத்து வெறியாட்டு விழா (பேயாட்டுச் சடங்கு) நடத்தினாள்.

வேலன் அந்தப் புலத்தியைப் பிரம்பால் அடித்தான். அவள் துள்ளித் துடித்துக் குதித்தாள். வேலன் விடாமல் அடித்தான்.

இது பாலை நிலத்தில் துள்ளிக் குதிக்கும் மானை வல்வில் மறவன் வேட்டையாடுவது போல இருந்ததாம்.

பகுப்பு:சங்கப் புலவர்கள்
புறநானூறு காட்டும் திணைகள்

வாழ்க்கை நிகழ்வுகளைத் தமிழ் இலக்கண நூல்கள் அகம், புறம் என இரண்டு பொருள்களாகப் பகுத்துக்கொண்டுள்ளன. அவற்றில் புறப்பொருளைத் தொல்காப்பியம் ஏழு திணைகளாகப் பகுத்துக் காட்டுகிறது. இஃது இலக்கியத்தில் கண்ட பாகுபாடு. புறநானூற்றுப் பாடல்கள் அவற்றிற்கு இலக்கியங்களாகத் திகழ்கின்றன. புறநானூற்றுப் பாடல்களுக்குப் பின்னர்த் தோன்றிய இலக்கண நூல்கள் புறப்பொருளுக்கு இலக்கணம் வகுக்கும்போது தம் விருப்பப்படி திணைகளையும், துறைகளையும் வகுத்துக்காட்டித் தம் பாகுபாடுகளுக்கு இலக்கியச் சான்றுகள் இல்லாமையால் இலக்கியச் சான்றுகளாகச் சில பாடல்களைத் தாமே பாடி இணைத்துள்ளனர்.  

புறநானூற்றுப் பாடல்களைத் தொகுத்தவர் ஒவ்வொரு பாடலையும் அது தோன்றிய சூழலை எண்ணிப் பார்த்து அஃது இன்ன திணையைச் சேர்ந்தது என்னும், இன்ன துறையைச் சேர்ந்தது என்றும் குறிப்பிட்டுள்ளார். தொல்காப்பியம் புறத்திணையை 7 திணைகளாகப் பகுத்துக்கொண்டுள்ளது. புறநானூற்றில் 11 (உழிஞைத்திணை நீங்களாக) திணைகள் குறிப்பிடப்பட்டுள்ளன. புறப்பொருள் வெண்பாமாலை புறத்திணையை 12 திணைகளாகப் பகுத்துக் காட்டுகிறது. கைக்கிளை, பெருந்திணைப் பாடல்களைத் தொல்காப்பியம் அகத்திணையில் கொண்டுள்ளது. புறநானூற்றில் அவை சேர்க்கப்பட்டுள்ளன. பொதுவியல் என்னும் திணை புறநானூற்றில் உள்ளது. இது தொல்காப்பியத்தில் இல்லை. புறப்பொருள் வெண்பாமாலையில் உள்ளது. எனினும் இயன்மொழி என்னும் துறைக்குப் புறப்பொருள் வெண்பாமாலை தரும் இலக்கணம் புறநானூற்றுப் பகுப்புக்கு முழுமையாகப் பொருந்திவரவில்லை. இவற்றையெல்லாம் எண்ணிப் பார்க்கையில் புறனூற்றுப் பாடல்களுக்குத் தரப்பட்டுள்ள திணை, துறை பாகுபாடுகள் தொல்காப்பியத்துக்கும், புறப்பொருள் வெண்பாமாலைக்கும் இடைப்பட்ட காலத்தில் தோன்றி வழக்கில் இருந்த பன்னிரு பாட்டியல் என்னும் இலக்கண நூலைப் பின்பற்றியிருப்பது தெளிவாகிறது.  
இங்குப் புறநானூறு நூலில் காணப்படும் திணைகள் அனைத்தும் திரட்டப்பட்டு, அகரவரிசைப் படுத்தப்பட்டுத் தரப்படுள்ளன. அவற்றில் ஒவ்வொன்றையும் சொடுக்கி அவற்றின் விளக்கங்களைப் பெறலாம்.
புறம் பற்றிய நெறிகளைக் கூறுவது புறத்திணை. புறத்திணைகள், வெட்சி முதலாகப் பன்னிரண்டு வகைப்படும் .

## திணைகள்
புறப்பொருள் வெண்பா மாலை சுட்டும் திணைகள் :
# வெட்சி
# கரந்தை
# வஞ்சி
# காஞ்சி
# நொச்சி
# உழிஞை (புறநானூற்றில் இல்லை)
# தும்பை
# வாகை
# பாடாண் திணை
# பொதுவியல்
# கைக்கிளை
# பெருந்திணை
இவை தவிர திணை மறைந்துபோன பாடல்கள் சிலவும் புறநானூற்றில் உள்ளன.

## தொகுப்பு முன்னோடி
:புறநானூறு, ஆசிரியக் குழுவினர் வெளியீடு, 1958, எஸ் ராஜம், மர்ரே அண்டு கம்பெனி, சென்னை.
## இவற்றையும் பார்க்க
* திணை விளக்கம்
* புறநானூறு-துறை விளக்கம்
## அடிகுறிப்பு

பகுப்பு:புறநானூறு
பகுப்பு:பொருள் இலக்கணம்
பதநீர்

**பதநீர்** என்பது தென்னை, பனை, கித்துல் முதலானவற்றின் பூம்பாளையிலிருந்து வடித்தெடுக்கப்படும் திரவம் ஆகும். இது இனிப்புச் சுவையுடைய அல்ககோல் அற்ற பானமாகும். பதனீரிலிருந்து கள்ளு, கருப்பட்டி, வினாகிரி என்பன தயாரிக்கப்படுகின்றன. சேகரிக்கப்பட்ட சில மணி நேரத்திலேயே இயற்கையிலுள்ள வளிமண்டல மதுவத்தினால் நொதித்தலடைந்து கள்ளாக மாறும். இதனைத் தடுப்பதற்காக சேகரிக்கும் குடுவையில் சுண்ணாம்பு பூசப்பட்டு பதனீர் நொதிக்காமல் காக்கப்படும்.

## நீரா
தென்னை மரங்களின் மலராத பாளைகளில் அரிவாளால் கீறி சாறு வடித்து இயற்கை முறையில் நொதிக்க வைக்காமல் நீரா தயாரிக்கப்படுகிறது.தென்னை மரத்தில் இருந்து “நீரா” பானத்தை உற்பத்தி செய்ய 2017 ஆம் ஆண்டு தமிழக அரசு அனுமதி அளித்து உத்தரவிட்டது.

## பதனீரின் உள்ளடக்கம்
பதனீர் அதிகளவு மாப்பொருள் அடங்கிய நடுநிலையான காரகடித்தன்மை கொண்ட பானமாகும். இதன் உள்ளடக்கம் வருமாறு:


File:பதனி விற்பனர்.JPG|சாலை ஓரத்தில் பனை ஓலையில் பதநீர் விற்பனை செய்யப்படுகிறது


## மேலும் படிக்க
*கள்ளு
*வினாகிரி

## மேற்கோள்கள்

பகுப்பு:பானங்கள்
சாலா நாத் கனால்

**சாலா நாத் கனால்** (*Jhala Nath Khanal*, நேபாளம்: झलनाथ खनाल, ஜாலா நாத் கனால்; பிறப்பு: மே 20, 1950) பெப்ரவரி 2010 இல் இருந்து நேபாளத்தின் பிரதமரும், நேபாள கம்யுனிஸ்ட் கட்சி (மார்க்சிஸ்ட்-லெனினிஸ்ட் ஒன்றியம்) இன் தலைவரும் ஆவார்.

## வாழ்க்கைச் சுருக்கம்
கனால் நேபாளக் கம்யூனிஸ்ட் (மார்சிஸ்ட்-லெனினிஸ்ட்) கட்சியின் உறுப்பினராகவும், பின்னர் 1982 முதல் 1986 வரை அக்கட்சியின் பொதுச் செயலரகவும் பணியாற்றினார். பின்னர் நேபாள கம்யுனிஸ்ட் கட்சி (மார்க்சிஸ்ட்-லெனினிஸ்ட் ஒன்றியம்) இல் இணைந்தார். 1997 கூட்டு அரசாங்கத்தில் தகவல் தொடர்புத்துறை அமைச்சராக இருந்தார்.

2008 ஆம் ஆண்டில் இடம்பெற்ற நாடாளுமன்றப் பொதுத்தேர்தலில் இலாம் தொகுதியில் போட்டியிட்டு வெற்றி பெற்றார். 2008 முதல் பெப்ரவரி 2009 வரை மார்க்சிஸ்ட்-லெனினிஸ்ட் ஒன்றியக் கட்சியின் பொதுச் செயலாலராகவும், பின்னர் பெப்ரவரி 16, 2009 முதல் அக்கட்சியின் தலைவராகவும் தேர்ந்தெடுக்கப்பட்டார்.

## பிரதமர்

ஏழு மாதங்களாக பிரதமர் பதவிக்கு நாடாளுமன்ற உறுப்பினர்களுக்கிடையே இடம்பெற்ற போட்டிகளில் எவரும் போதியளவு வாக்குகள் பெறாமல் அப்பதவி நிரப்பப்படாமல் இருந்து வந்தது. இறுதியாக 2011 பெப்ரவரி 6 இல் கனால் தேர்ந்தெடுக்கப்பட்டார். 601 உறுப்பினர்கள் அடங்கிய நாடாளுமன்றத்தில் கனாலுக்கு ஆதரவாக 368 வாக்குகள் கிடைத்தன. இவருக்கு அடுத்தபடியாக நேபாள காங்கிரசு கட்சியின் ராம் சந்திரா பவுடெல் 122 வாக்குகளைப் பெற்றார்.

சூன் 2010 இல் மாதவ் குமார் நேபாள் பிரதமர் பதவியில் இருந்து விலகியதை அடுத்து நேபாளத்தில் முறையான ஓர் அரசு இருக்கவில்லை. சூலை மாதத்தில் இருந்து 16 தடவைகள் இடம்பெற்ற பிரதமருக்கான வாக்கெடுப்புகளில் எவரும் அறுதிப் பெரும்பான்மையைப் பெறவில்லை. எனினும், 2011 பெப்ரவரி 3 இல் நேபாளத்தின் மிகப்பெரும் செல்வாக்குள்ள கட்சியான நேபாள கம்யுனிஸ்ட் கட்சி (மாவோயிஸ்ட்) தேர்தலில் தனது கட்சி வேட்பாளரை போட்டியில் இருந்து விலக்கியதை அடுத்து, கனாலுக்கு தனது ஆதரவைத் தெரிவித்தது. இதனை அடுத்து கனால் நேபாளத்தின் மூன்றாவது பிரதமரானார். 2008 ஆம் ஆண்டில் நேபாளம் குடியரசானது..

## மேற்கோள்கள்

பகுப்பு:1950 பிறப்புகள்
பகுப்பு:நேபாள அரசியல்வாதிகள்
பகுப்பு:வாழும் மக்கள்
பகுப்பு:நேபாள பிரதம அமைச்சர்கள்
மெல்வில் தூவி

**மெல்வில் லூயிசு கோசுத் தூவி** (*Melville Louis Kossuth Dewey*, மெல்வில் டூயி, டிசம்பர் 10, 1851 – டிசம்பர் 26, 1931) ஐக்கிய அமெரிக்காவைச் சேர்ந்த நூலகவியலாளர் ஆவார். தூவி தசம வகைப்படுத்தல் முறையினை அறிமுகப்படுத்தியவர் இவரே.

1876 இல் தூவி தசம வகைப்படுத்தல் முறைக்கான காப்புரிமத்தைப் பதிவுசெய்து கொண்டார்.

பகுப்பு:நூலகவியலாளர்கள்
பகுப்பு:1851 பிறப்புகள்
பகுப்பு:1931 இறப்புகள்
பகுப்பு:அமெரிக்கர்கள்
தேசிய தொழில்நுட்பக் கழகம், திருச்சி

**தேசிய தொழில்நுட்பக் கழகம், திருச்சிராப்பள்ளி** (*National Institute of Technology, Tiruchirappalli*, **NITT**), என்பது இந்தியாவின் தமிழ்நாடு மாநிலத்தில் திருச்சிராப்பள்ளியில் அமைந்துள்ள அரசுப் பொறியியல், மற்றும் தொழில்நுட்பப் பல்கலைக்கழகம் ஆகும். இது முன்னர் மண்டலப் பொறியியல் கல்லூரி, திருச்சிராப்பள்ளி (Regional Engineering College, **REC**) என அழைக்கப்பட்டது.

**அமைவிடம்:** இக்கழகம் திருச்சியிலிருந்து, தஞ்சாவூர் செல்லும் சாலையில் இருக்கும், துவாக்குடி என்னும் திருச்சியின் புறநகர் பகுதியில் உள்ளது.

தொழில்நுட்பத்தில் சிறந்தவர்களை உருவாக்குவதற்காக 1964 ஆம் ஆண்டில் இக்கல்வி நிறுவனம் நிறுவப்பட்டது. நாடு முழுவதிலும் உள்ள 31 தேசிய தொழில்நுட்ப கழகங்களில் இதுவும் ஒன்றாகும். ஏறத்தாழ ஐயாயிரத்திற்கும் மேற்பட்ட மாணவர்கள் இளங்கலை, முதுகலை மற்றும் முனைவர் பட்டங்களுக்கான பாடத்திட்டங்களை பொறியியல் மற்றும் தொழில்நுட்பத்தின் பல்வேறு துறைகளில் பயின்று வருகின்றனர்.

## மேற்கோள்கள்

## வெளி இணைப்புகள்
*Official website
*RECAL website - the alumni association of NITT
*கூகுள் வரைபடம்

பகுப்பு:இந்திய தொழில்நுட்பக் கழகங்கள்
பகுப்பு:தமிழ்நாட்டுப் பொறியியல் கல்லூரிகள்
சதாசிவம் சச்சிதானாந்தம்

**சதாசிவம் சச்சிதானாந்தம்** ஒரு எழுத்தாளர், ஆசியர், மொழிபெயப்பாளர் ஆவார்.  இவர் பிரான்சில் வசிக்கிறார்.  பிரெஞ்சு மொழி, நாடு, சமூக பற்றி பல நூல்களை எழுதியுள்ளார்.  

## படைப்புகள்
* பிரான்ஸ் நாடும் பிரெஞ்சு மக்களும்
* பிரெஞ்சு பேச்சுமொழி இலக்கணம்
* தற்கால அகராதி பிரெஞ்சு - தமிழ்
* தமிழருக்கான பிரெஞ்சு மொழி வழிகாட்டி
* பிரெஞ்சு இலக்கணம் (நூல்)
* ஆங்கில பிரெஞ்சு மொழிகளின் ஒப்பீட்டுக் கற்கை

பகுப்பு:பிரான்சியத் தமிழ் எழுத்தாளர்கள்
கனகசபாபதி சரவணபவன்

**கனகசபாபதி சரவணபவன்** ஒரு தமிழ் எழுத்தாளர், வரலாற்று ஆய்வாளர்.  இவர் பன்னிரெண்டுக்கும் மேலான நூல்களை எழுதி உள்ளார்.  1980 களில் இருந்து யேர்மனியில் வசிக்கிறார்.  

## படைப்புகள்
### வரலாற்று நூல்கள்
* வரலாற்றுத் திருகோணமலை
* காலனித்துவ திருகோணமலை
### அகராதிகள்
* டச்சு - தமிழ் தமிழ் - டச்சு அகராதி
* யேர்மன் தமிழ் தமிழ் யேர்மன் அகராதி

பகுப்பு:யேர்மனியத் தமிழ் எழுத்தாளர்கள்
பகுப்பு:தமிழ் அகராதி தொகுப்பாளர்கள்
பகுப்பு:தமிழ் வரலாற்றாளர்கள்
மலபார் ஆங்கில அகராதி

**மலபார் ஆங்கில அகராதி** அல்லது **தமிழும்  இங்கிலிசுமாயிருக்கிற அகராதி** என்பது தமிழில் வெளிவந்த முதல் தமிழ் ஆங்கில அகராதியாகக் கருதப்படுகிறது.  இது 1779 இல் வெளிவந்தது.  இது ஜொகான் பிலிப் பொப்ரீசியசும் மற்றும் சான் கிறித்தியான் பெரெய்தாப்டும் (John Christian Breithaupt) ஆகியோரால் வெளியிடப்பட்டது.  இதில் 9000 சொற்கள் இருந்தன. 
## மீள்பதிப்பு
இந்த அகராதி **தரங்கம்பாடி அகராதி என்ற பெப்ரிசியஸ் அகராதி** என்ற பெயரில் சந்தியா பதிப்பகத்தால் மீள்பதிப்பு செய்யப்பட்டு வெளியிடப்பட்டுள்ளது.

## மேற்கோள்கள்


பகுப்பு:தமிழ் ஆங்கில அகராதிகள்
பகுப்பு:18 ஆம் நூற்றாண்டுத் தமிழ் நூல்கள்
மானிப்பாய் அகராதி

**மானிப்பாய் அகராதி** அல்லது சந்திரசேகரப் புலவரின் அகராதி அல்லது யாழ்ப்பாண அகராதி என அறியப்படுவது 1842 ஆம் ஆண்டு வெளிவந்த தமிழ் அகராதி ஆகும். இதில் 58, 500 சொற்கள் உள்ளன.  வில்சன் வடமொழி அகராதிச் சொற்களும் இதில் சேர்க்கப்பட்டுள்ளன.   

## மேற்கோள்கள்
 

## உசாத்துணைகள்
* வாழ்வியற் களஞ்சியம். தொ 1.

பகுப்பு:1832 தமிழ் நூல்கள்
பகுப்பு:தமிழ் அகராதிகள்
பகுப்பு:தமிழ் தமிழ் அகராதிகள்
பார்த்தியா

**பார்த்தியா** *(*'Parthia*')* (ஆட்சிக் காலம்:கிமு 247  முதல் கிபி 224 வரை) என்பது பாரசீகர்களின் பேரரசு ஆகும். பார்த்தியா பேரரசு தற்கால ஈரான் பண்டைய அண்மை கிழக்கு மற்றும் நடு ஆசியாவின் பகுதிகளைக் கொண்டது.  பாரசீகர்கள் நிறுவிய பார்த்தியப் பேரரசு தற்கால ஈரானையும், ஆர்மீனியா, ஈராக், ஜியார்ஜியா, கிழக்கு துருக்கி, கிழக்கு சிரியா, அசர்பெய்ஜான், துர்க்மெனிஸ்தான், ஆஃப்கானிஸ்தான், பாகிஸ்தான், குவைத், பாரசீக வளைகுடா, அரேபிய தீபகற்பம், பஹ்ரைன், கத்தார், ஐக்கிய அரபு அமீரகம் ஆகியவற்றின் சில பகுதிகளையும் உள்ளடக்கியதாகும்.

பார்த்தியன்கள் சிறந்த வில்லாளிகளாயும் குதிரை வீரர்களாகவும் விளங்கினர். போரில் புறமுதுகிட்டு ஓடுவது போல் நடித்து எதிரிகளின் மீது அம்பு மாரி பொழிவர்.

கி.மு. 250 ஆம் ஆண்டில் பார்த்தியர்கள் பார்த்தியப் பேரரசு அமைப்பதில் வெற்றி பெற்றனர். கி.மு முதலாம் நூற்றாண்டில் அது யூப்ரடீசு மற்றும் சிந்து நதிகளுக்கிடையிலும், மற்றும் ஆமூ தாரியா ஆற்றுக்கிடையிலும் பரந்து விரிந்த பாத்தியப் பேரரசாக வளர்ந்தது.

## இதனையும் காண்க
* பார்த்தியப் பேரரசு

## மேற்கோள்கள்


## வெளியிணைப்புகள்

* பார்த்தியா.காம்

* பார்த்தியாவின் வரலாறு
*பார்த்தியப் பேரரசில் கிறித்தவம் நிறுவப்படலும் வளர்தலும்
*பார்த்தியா 

பகுப்பு:ஈரானின் வரலாறு
பகுப்பு:ஆசியாவின் முன்னாள் நாடுகள்
பகுப்பு:ஆசியாவின் முன்னாள் முடியாட்சிகள்
கூறுவெளி

நிகழ்தகவுக் கோட்பாட்டில் **கூறுவெளி** அல்லது **மாதிரிவெளி** (*Sample space*)  என்பது ஒரு சமவாய்ப்புச் சோதனையின் அனைத்து நிகழ்வுகளையும்  கொண்ட கணம். இது பெரும்பாலும் *S*, Ω, அல்லது *U* எனும் குறியீடுகளால் குறிக்கப்படுகிறது.

## எடுத்துக்காட்டுகள்

* சீரான ஒரு நாணயத்தை ஒருமுறை சுண்டும் போது கிடைக்கக்கூடிய விளவுகள் தலை, பூ ஆகிய இரு விளைவுகள்.

இச்சமவாய்ப்பு சோதனையின் கூறுவெளி:

:\{\text {H T}\} 

இங்கு H என்பது தலை விழும் நிகழ்ச்சி; T என்பது பூ விழும் நிகழ்வு.

* சீரான இரு நாணயங்களை ஒருமுறை அல்லது சீரான ஒரு நாணயத்தை இருமுறை சுண்டும் சமவாய்ப்பு சோதனையின் கூறுவெளி:

:\{ \text{HH HT TH TT} \}
 
* மூன்று நாணயங்களைச் சுண்டும் சமவாய்ப்பு சோதனையின் கூறுவெளியினை ஒரு நாணயத்தைச் சுண்டும் சமவாய்ப்புச் சோதனையின் கூறுவெளி மற்றும் இரு நாணயங்களைச் சுண்டும் சமவாய்ப்புச் சோதனையின் கூறுவெளி ஆகிய இரண்டின் கார்ட்டீசியன் பெருக்கலாகக் காணலாம்:

:\{ \text{H, T} \}  X \{ \text{HH HT TH TT} \}  = \{ \text{HHH HTH THH TTH HHT HTT THT TTT} \}

* ஆறு முகங்கள் கொண்ட ஒரு சீரான பகடையை வீசும் சமவாய்ப்புச் சோதனையின் கூறுவெளி:

:\{ \text{1,2,3,4,5,6}\}

* இரு பகடைகளை வீசும் சமவாய்ப்புச் சோதனையின் கூறுவெளி:

:\{ \text{1,2,3,4,5,6} \} X \{ \text{1,2,3,4,5,6} \} = \{ \text{(1,1) (1,2) (1,3) (1,4) (1,5) (1,6) (2,1) (2,2) (2,3) (2,4) (2,5) (2,6) (3,1) (3,2) (3,3) (3,4) (3,5) (3,6) (4,1) (4,2) (4,3) (4,4) (4,5) (4,6) (5,1) (5,2) (5,3) (5,4) (5,5) (5,6) (6,1) (6,2) (6,3) (6,4) (6,5)(6,6)}\}

பகுப்பு:நிகழ்தகவு
ஏனைய மொழியியல் பற்றிய இலங்கைத் தமிழ் நூல்களின் பொதுப்பட்டியல்

இலங்கை எழுத்தாளர்களினால் எழுதி வெளியிடப்பட்ட *தமிழ் மொழி, சிங்கள மொழி, ஆங்கில மொழி* தவிர்ந்த **ஏனைய மொழியியல் தமிழ் நூல்கள்** கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
## ஆண்டுகள் 1951 - 1960
## ஆண்டுகள் 1961 - 1970
## ஆண்டுகள் 1971 - 1980
## ஆண்டுகள் 1981 - 1990
## ஆண்டுகள் 1991 - 2000
## ஆண்டுகள் 2001 -2010
### ஆண்டு 2004
* **இத்தாலி மொழியை இலகுவாக கற்றுக்கொள்ளுங்கள்** - கே. ஜெகன். (மணிமேகலைப் பிரசுரம்) 1வது பதிப்பு 2004. 
### ஆண்டு 2006
* **ஜேர்மன் அகராதி: தமிழ் - ஜேர்மன், ஜேர்மன் - தமிழ்**. - கனகசபாபதி சரவணபவன். (திருக்கோணமலை வெளியீட்டாளர்கள்) 1வது பதிப்பு, 2006.

## ஆண்டு குறிப்பிடப்படாதவை
## உசாத்துணை
* நூல்தேட்டம்: தொகுதி 01 முதல் 06 வரை  - என். செல்வராஜா (இலண்டன்) 
* இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN  0253- 8229
* பயனர்களால் பார்க்கப்படும் நூல்கள்

பகுப்பு:இலங்கைத் தமிழ் நூற்பட்டியல்கள்
தமிழ் இரசாயனவியல் நூல்களின் பட்டியல் (இலங்கை)

இலங்கை எழுத்தாளர்களினால் எழுதி வெளியிடப்பட்ட **தமிழ் வேதியியல் (இரசாயனம்) நூல்கள்** கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை முதன்மைப்படுத்தியே தொகுக்கப்பட்டுள்ளது.

## ஆண்டுகள் 1951 - 1960

## ஆண்டுகள் 1961 - 1970
## ஆண்டுகள் 1971 - 1980
## ஆண்டுகள் 1981 - 1990
## ஆண்டுகள் 1991 - 2000
### ஆண்டு 1994
* *அடிப்படை இலத்திரனியல் முதலாம் பகுதி*- ஜீ.டீ. ஸிதஸிங்ஹ, கொழும்பு	1994
### ஆண்டு 1998
* **க.பொ.த. உயர்தர வகுப்புக்கான சேதன இரசாயனம்: பரீட்சை வழிகாட்டி** - பி. ஆர். ஏ. ஜோசப். 2வது பதிப்பு: நவம்பர் 2000, 1வது பதிப்பு: ஏப்ரல் 1998.

## ஆண்டுகள் 2001 - 2010
### ஆண்டு 2002
* **கைத்தொழில் இரசாயனம்: சூழல் மாசடைதல்** - எஸ். தில்லைநாதன். 1வது பதிப்பு: ஜனவரி 2002.

## ஆண்டு குறிப்பிடப்படாதவை
## உசாத்துணை
* நூல்தேட்டம்: தொகுதி 01 முதல் 06 வரை  - என். செல்வராஜா (இலண்டன்) 
* இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN  0253- 8229
* பயனர்களால் பார்க்கப்படும் நூல்கள்

பகுப்பு:இலங்கைத் தமிழ் நூற்பட்டியல்கள்